FBI-ja përmirëson teknologjinë e testimit të ADN-së
Laboratorët e FBI-së fillojnë zbatimin e një teknologjie të re për të analizuar gjurmët e ADN-së
Laboratorët e FBI-së në mbarë Shtetet e Bashkuara këtë vit vunë në përdorim një teknologji të avancuar për testimin e ADN-së. Metoda e re ul ndjeshëm mundësinë statistikore që dy persona me lidhje gjaku të rezultojnë me një profil të ngjashëm ADN-je. Zëri i Amerikës vizitoi laboratorin që zhvilloi metodën e re. Siç përshkruhet në filmat investigativë, krahasimi i përbërësve biologjikë të gjetur në vende krimi me kampionë ADN-je të marra nga persona të dyshuar, mund të ofrojë një zgjidhje të suksesshme të çështjes. Gjeni njerëzor përmban rreth 3 miliardë çifte nuk nukleotidesh dhe është praktikisht i pamundur analizimi i të gjithëve. Prandaj, laboratorët kërkojnë të ashtuquajturat “shenja”, ose sekuenca ADN-je. Për të bërë të mundur që rezultatet e testimeve të provave nga skenat e krimit të jenë njësoj në të gjithë vendin, në vitin 1997, FBI-ja përcaktoi 13 shenja si standartin kombëtar të testimit. Por, njëzet vite më pas, gjërat kanë ndryshuar. thotë shkencëtari biolog Mike Coble, i Institutit Kombëtar të Shkencës dhe Teknologjisë. Që nga 1 janari, FBI-ja e rriti në 20 numrin e shenjave, duke përmirësuar kështu medotën e krahasimit të kampionëve dhe duke ulur gjasat e një gjetjeje të gabuar. Tre nga shtatë shenjat e reja u zhvilluan në Institutin Kombëtar të Shkencës dhe Teknologjisë (NIST), i ndodhur pranë Uashingtonit. , thotë shkencëtari Coble. Zoti Coble thotë se lidhja e shenjave të ngjashme mund të bëhet manualisht, por shumë laboratore në SHBA kanë blerë makineri që e shpejtojnë punën. Shkencëtarët po zhvillojnë tashmë një gjeneratë të re të kësaj teknologjie, të quajtuar “sekuencim paralel masiv”, që do t’u japë ekspertëve kriminalistikë mundësinë e testimit të kampionëve për ngjyrën e syve, ngjyrën e flokëve, gjatësinë dhe madje edhe moshën.